# REZOLŪCIJA MEPC.344(78)

# (pieņemta 2022. gada 10. jūnijā)

**GROZĪJUMI PIELIKUMĀ, KAS PIEVIENOTS 1973. GADA STARPTAUTISKAJAI KONVENCIJAI PAR PIESĀRŅOJUMA NOVĒRŠANU NO KUĢIEM, KURA GROZĪTA AR 1978. GADA PROTOKOLU**

***MARPOL* II pielikuma grozījumi**

**(Pārskatītajai GESAMP riska novērtējuma kārtībai paredzētie saīsinātie apzīmējumi)**

JŪRAS VIDES AIZSARDZĪBAS KOMITEJA,

ATSAUCOTIES uz Konvencijas par Starptautisko Jūrniecības organizāciju 38. panta a) punktu, kas attiecas uz Jūras vides aizsardzības komitejas funkcijām, kuras tai ir piešķirtas ar starptautiskajām konvencijām par jūras piesārņojuma no kuģiem novēršanu un kontroli;

ATSAUCOTIES ARĪ uz 1973. gada Starptautiskās konvencijas par piesārņojuma novēršanu no kuģiem, kas grozīta ar 1978. gada protokolu (*MARPOL*), 16. pantu, kurā noteikta grozījumu procedūra un Organizācijas attiecīgajai iestādei tiek uzlikts pienākums izskatīt grozījumus, kurus pieņem Puses;

IZSKATĪJUSI savā septiņdesmit astotajā sesijā ierosinātos *MARPOL* II pielikuma I papildinājuma grozījumus, kas attiecas uz pārskatītās *GESAMP* riska novērtējuma kārtības saīsināto paskaidrojumu,

1. PIEŅEM saskaņā ar *MARPOL* 16. panta 2. punkta d) apakšpunktu *MARPOL* II pielikuma I papildinājuma grozījumus, kuru teksts ir izklāstīts šīs rezolūcijas pielikumā;

2. NOSAKA saskaņā ar *MARPOL* 16. panta 2. punkta f) apakšpunkta iii) punktu, ka grozījumus uzskata par pieņemtiem 2023. gada 1. maijā, ja līdz šim datumam vismaz viena trešdaļa Pušu vai tās Puses, kuru kopējais tirdzniecības flotes apjoms ir vismaz 50 procenti no pasaules tirdzniecības flotes bruto tilpības, nav paziņojušas Organizācijai, ka iebilst pret šiem grozījumiem;

3. AICINA Puses ņemt vērā to, ka saskaņā ar *MARPOL* 16. panta 2. punkta g) apakšpunkta ii) punktu minētie grozījumi stāsies spēkā 2023. gada 1. novembrī pēc to pieņemšanas saskaņā ar iepriekšminēto 2. punktu;

4. LŪDZ ģenerālsekretāram atbilstoši MARPOL 16. panta 2. punkta e) apakšpunktam nosūtīt visām MARPOL Pusēm šīs rezolūcijas un tās pielikumā iekļauto grozījumu teksta apliecinātas kopijas;

5. LŪDZ ARĪ ģenerālsekretāram nosūtīt šīs rezolūcijas un tās pielikuma kopijas tiem Organizācijas dalībniekiem, kas nav MARPOL Puses.

# PIELIKUMS

# *MARPOL* II PIELIKUMA GROZĪJUMI

**(Pārskatītās *GESAMP* riska novērtējuma kārtības saīsinātais paskaidrojums)**

**I papildinājums**

**Kaitīgo šķidro vielu klasifikācijas vadlīnijas**

Trīs tabulas ar virsrakstu “Pārskatītās *GESAMP* riska novērtējuma kārtības saīsinātais paskaidrojums” tiek aizstātas ar šādām četrām tabulām:

“

|  |  |  |
| --- | --- | --- |
|  | **A****Bioakumulācija un biodegradācija** | **B****Toksiskums ūdens videi** |
| Skaitliskais novērtējums | A1Bioakumulācija | A2Biodegradācija | B1Akūts toksiskums LC/EC/IC50 (mg/L) | B2Hronisks toksiskums EC10 vaiNOEC (mg/L) |
| A1a: log Pow | A1b: BCF |  |  |  |
| 0 | log<1,log>*ca*.7 MW>1000 | nav izmērāms BCF | R:viegli biodegradējama | AT>1000 | CT>1 |
| 1 | 1≤log<2 | 1≤BCF<10 | NR:nav viegli biodegradējama | 100˂AT≤1000 | 0,1˂CT≤1 |
| 2 | 2≤log<3 | 10≤BCF<100 | 10˂AT≤100 | 0,01˂CT≤0,1 |
| 3 | 3≤log<4 | 100≤BCF<500 | 1˂AT≤10 | 0,001˂CT≤0,01 |
| 4 | 4≤log<5 | 500≤BCF<4000 | 0,1˂AT≤1 | CT≤0,001 |
| 5 | 5≤log<*ca*.7 | BCF≥4000 | 0,01˂AT≤0,1 |  |
| 6 |  | AT≤0,01 |

|  |  |
| --- | --- |
|  | **C****Akūts toksiskums zīdītājiem** |
| Skaitliskais novērtējums | C1Perorālais toksiskums | C2Dermālais toksiskums | C3Inhalatīvais toksiskums |
| LD50/ATE (mg/kg) | LD50/ATE (mg/kg) | C3a | C3b |
| tvaiki/sīki pilieni gaisā | tikai sīki pilieni gaisā | tikai tvaiki |
| LC50/ATE (mg/L) | LC50/ATE (mg/L) | LC50/ATE (mg/L) |
| 0 | ATE>2000 | ATE>2000 | ATE>20 | ATE>5 | ATE>20 |
| 1 | 300˂ATE≤2000 | 1000˂ATE≤2000 | 10˂ATE≤20 | 1˂ATE≤5 | 10˂ATE≤20 |
| 2 | 50˂ATE≤300 | 200˂ATE≤1000 | 2˂ATE≤10 | 0,5˂ATE≤1 | 2˂ATE≤10 |
| 3 | 5˂ATE≤50 | 50˂ATE≤200 | 0,5˂ATE≤2 | 0,05˂ATE≤0,5 | 0,5˂ATE≤2 |
| 4 | ATE≤5 | ATE≤50 | ATE≤0,5 | ATE≤0,05 | ATE≤0,5 |

|  |  |  |  |
| --- | --- | --- | --- |
|  |  | **D** |  |
| **Kairinošās īpašības, korozija un ilgtermiņa ietekme uz veselību** |
| Skaitliskais novērtējums | D1 | D2 | D3 |
| Ādas kairinājums un korozija | Acu kairinājums un korozija | Ilgtermiņa ietekme uz veselību |
| 0 | nav kairinoša | nav kairinoša | **C** – kancerogēna**M** – mutagēna**R** – reprotoksiska**Ss** – ādas jutīgumu veicinoša**Sr** – elpošanas sistēmas jutīgumu veicinoša**A** – ieelpošanas bīstamība**T** – toksiskums mērķorgānam**N** – neirotoksiska**I** – imūntoksiska |
| 1 | viegli kairinoša | viegli kairinoša |
| 2 | kairinoša | kairinoša |
| 3 | ārkārtīgi kairinoša vai korozīva | ārkārtīgi kairinoša |
|  | 3A kor. (≤4 h) |
| 3B kor. (≤1 h)3C kor. (≤3 min) |
|  |

|  |  |
| --- | --- |
|  | **E****Ietekme uz citiem jūras izmantošanas veidiem** |
| Skaitliskais novērtējums | E1Uzliesmojamība, uzliesmošanas temperatūra (oC) | E2Fiziskā ietekme uz savvaļas dzīvniekiem un bentiskajiem biotopiem | E3Ietekme uz piekrastes atpūtas vietām |
| 0 | –(nav uzliesmojoša, nedegoša) | **Fp** – negrimstoša viela**F** – peldoša viela**S** – grimstoša viela**G** – gāze**E** – iztvaicētājs**D** – šķīdinātājsun to kombinācijas | ietekmes nav***brīdinājums nav nepieciešams*** |
| 1 | Fp>93 | nedaudz nevēlama***brīdinājums, atpūtas vietas slēgšana nav nepieciešama*** |
| 2 | 60˂Fp≤93 | mēreni nevēlama***iespējama atpūtas vietas slēgšana*** |
| 3 | 23≤Fp≤60 | ļoti nevēlama***atpūtas vietas slēgšana*** |
| 4 | Fp<23 |

”